Էնթոնի Ռոբինս

Էնթոնին (Թոնի) Ռոբինս, ծնունդով՝ Էնթոնի Ջեյ Մախավորիկ (անգլ.՝ Anthony (Tony) Robbins,փետրվարի 29, 1960(1960-02-29), Հյուսիսային Հոլիվուդ, Լոս Անջելես, Կալիֆոռնիա, ԱՄՆ) , ամերիկյան գրող, գործարար, հռետոր և բիզնես-մարզիչ։ Նա զբաղվում է անձի զարգացման թեմայով և վայելում է ոչ միանշանակ հեղինակություն։ «Կյանքի քոուչինգի» (life coaching) բեստսելլերների հեղինակ է։ Ռոբինսը ԱՄՆ-ում և այլ երկրներում հայտնի է անձնային հատկանիշների զարգացման մասին աուդիո ծրագրերով և մոտիվացիոն սեմինարներով։  
2007 թվականին  Ֆորբս ամսագիրը նրան ընդգրկել է «100 ամենաազդեցիկ հայտնիները» ցուցակում։ 2015 թվականին ըստ Թայմ ամերիկյան շաբաթաթերթի, Ռոբինսի ունեցվածքը կազմել է 480 միլիոն դոլար։ 
Ռուսաստանում Թոնիին համեմատում են Կաշպիրովսկու, Չումակի հետ։ 2016 թվականին Դալլասում նրա ելույթի տոմսերի ամենացածր գինը 650 դոլար է եղել։


== Կենսագրություն ==
Էնթոնի Ջեյ Մախավորիկը ծնվել է 1960 թվականի փետրվարի 29-ին Կալիֆոռնիա նահանգի Հյուսիսային Հոլիվուդում, բայց ավելի ուշ ծնողների հետ տեղափոխվել է ուրիշ քաղաք և այժմ ապրում է Կալիֆոռնիա նահանգի Արուզա քաղաքում։ Երբ Թոնին 7 տարեկան էր, նրա ծնողները բաժանվել են, իսկ ավելի ուշ՝ Թոնիի մայրն ամուսացել է երկրորդ անգամ․ Թոնին ժառանգել է իր խորթ հոր, նախկին կիսապրոֆեսիոնալ բասկետբոլիստ, Ջիմ Ռոբինսի ազգանունը։ 


== Կրթություն և գործունեություն ==
Էնթոնին ավարտել է Գլենդելի ավագ դպրոցը, սակայն բարձրագույն կրթություն չի ստացել և աշխատել է որպես  դռնապան։ Ազատ ժամանակ Ռոբինսը կարդացել է  Ռալֆ Ուալդո Էմերսոնի և Քառնեգիի գրքերը, ինչպես նաև աշխատել է հռետոր Ջիմ Ռոնի հետ որպես օգնական։ Նեյրո-լեզվաբանական ծրագրավորող Ջոն Գրինդերի մոտ ուսումն ավարտելուց հետո, Էնթոնին նույնպես սկսել է ուսուցանել Նեյրո-լեզվական ծրագրավորման  և Էրիկսոնի հիպնոսի հիմունքներ։ 
1983 թվականին Ռոբինսը Տոլլի Բյոռկեից սովորել է տաք ածուխների վրայով քայլել։ Շատ չանցած՝ Էնթոնին  ձեռք բերած հմտությունները սկսել է կիրառել իր սեմինարներում՝ որպես ավարտական շեշտադրում․ իր սեմինարների մասնակցիները ոտաբոբիկ քայլում են այրվող ածուխի վրայով՝ որպես սեփական անձը և իր սեփական ներքին սահմանները հաղթահարելու խորհրդանիշ։
1987 թվականին ծնվել է Ռոբինսի առաջին  «Գիրք ինքնատիրապետման մասին» գիրքը, որը դարձել է Բեսթսելլեր։ 1991 թվականին Ռոբինսը հիմնադրել է իր անձնական  «Էնթոնի Ռոբինսի Հիմնադրամ» (Anthony Robbins Foundation) բարեգործական հիմնադրամը, իսկ հետո թողարկել է նաև իր երկրորդ ՝«Արթնացրու քո մեջ հսկան» գիրքը։
1997 թվականից Ռոբինսը ղեկավարել է Առաջնորդության ակադեմիան (անգլ.՝ Leadership Academy)․ 
Ռոբինսի հայտնի հաճախորդներից են եղել Բիլ Քլինթոն, Լեոնարդո ԴիԿապրիո և Սերենա Ուիլյամսը։


== Քննադատություն ==


=== Ռուսաստանում ===
Ռուսաստանում Ռոբինսի առաջին սեմինարը տեղի է ունեցել  2018 թվականի օգոստոսին, Մոսկվայի «Օլիմպիական» մարզահամալիրում։ Այն քննադատության է ենթարկվել այցելուների և սոցիալական ցանցերի օգտատերերի կողմից՝ բովանդակությանն անհամապատասխան տոմսի բարձր գնի համար (30 հազարից մինչև 500 հազար ռուբլի)։
Սոցիոլոգ Ալեքսեյ Ֆիրսովը Ֆորբս ամսագրի ռուսական տարբերակում գրված հոդվածում վերլուծելով տեղի ունեցածը, նշել է, որ Ռոբինսին գնահատելը դժվար է, քանի որ «նա լավ փաթեթավորված մարքեթինգային պրոդուկտի մեջ մի շարք պրակտիկաներ է սինթեզում՝ նեո-բողքական էկզալտացիայից, պրիմիտիվ հոգեվերլուծությունից մինչև  1990-ականների նեյրո-լեզվական ծրագրավորման ուրվագծով մշակումները,  մարմնական վարժություններով համակցված ներքին էներգիաների հետ խաղերը, դրանց վրա  մենթալ կառուցվածքների տեսանելի ցուցադրությունը»։ Նրա կարծիքով «Ռոբինսը առաջարկում է ոչ թե պրակտիկա, դպրոց, ավանդույթ, այլ՝ գործողության, իր պատկերացմամբ՝ ադեպտների (լատ.՝ adeptus) կարճ ու տպավորիչ կատարում» հնարքի տեսքով, իսկ, «ի տարբերություն ավանդական մշակույթների պրակտիկաների, որոնք կարող են երկար ժամանակ պահանջել շոշափելի արդյունքների հասնելու համար, հնարքի ուսուցումը արագ է տեղի ունենում»։ Ֆիրսովը մատնանշում է, որ «ավանդականը չի հասցնում տեխնոլոգիաների հետևից և լեզու չի գտնում ընթացիկ իրականությանը պատասխանելու համար», իսկ ժամանակակից մարդը «մշտապես զգում է , որ հետ է մնում, կարծես կյանքն անցնում է կողքով, ինչպես երկաթուղային գնացքը, մեդիան, և ցանցերը արձանագրում են այդ փոփոխությունները (ինչ-որ մեկը զբոսանավում, անձնական ինքնաթիռում, իսկ դու որտե՞ղ ես,- Ուրյուպինսկում), և, ընդ որում, քեզ առաջարկում են կառչել կառամատույցից»։
Այդ սկանդալի պատճառը Ֆիրսովը համարում է այն, որ Ռոբինսը այնպիսի բաներն է հասցնում «մինչև վերին սահման՝ մինչև էկզալտացիայի», որոնք արդեն առկա են «ժամանակակից մշակույթում՝ խլացված ձևով», ցույց տալով, որ «մենք ահա այսպիսին ենք․ պարզ էակներ ենք, որոնք ձգտում են պարզ լուծումների՝ որպես վերջին հույս, որոնք շեղվել են կուրսից, շփոթված են և անհեթեթ վիճակում են»: Ինչպես նաև մատնանշում է, որ «Ռոբինսի նկատմամբ դժգոհությունը մեծապես պայմանավորված է նրանով, որ ժամանակակից մշակույթը սկզբունքորեն նույն բանն է անում, ինչը, որ նա է անում, բայց «արտիստը» իրավիճակը հասցնում է եզրագծին և դրանով հրահրում է տապալումը», քանի որ այն մարդը, ով ծանոթ է «ռուսական կորպորացիաների HR-պրակտիկաներին, կարող է համաձայնվել այն թեզիսին, որ ներգրավվման, զարգացման, հուզական ինտելեկտի և ներքին փոխակերպումների վերաբերյալ մանտրաները, Ռոբինսի կիրառած նույն՝ թեթև տարբերակներն են»։ 
Իր հերթին, լրագրող Եկատերինա Վինոկուրովան «Esquire» ամսագրի ռուսական տարբերակում հրապարակված իր հոդվածում հայտնել է այն միտքը, որ տեղի ունեցածը ցույց է տվել, որ չնայած այն բանին, որ Ռուսաստանում ընդունված է «ինտերնետի կուսակցությունը» հակադրել  «հեռուստացույցի կուսակցությանը», անուամենայնիվ «ահա այս հասարակության լավագույն մասը իրականում շատ հեռու չի գնացել իրենց հարազատ տատիկներից, որոնք ջուրը լիցքավորում էին Չումակի և Կաշպիրովսկու պասսերից, որոնք վերջին փողերը տվել էին МММ-ին և նույնիսկ Մավրոդիին ՊետԴումայի պատգամավոր էին ընտրել՝ փողերը հետ ստանալու խոստմանը հավատալով։
Նոր սերունդը նույն էնտուզիազմով, ինչով տատիկներն իրենց խմեցրել են էքստրասենսի լիցքավորած ջուրը, այդ նույն էնտուզիազմով էլ առաջնորդի պոզիտիվ մտածողության և ակտիվ դերի մասին մեմերով է կերակրվում այժմ։
Ամենասարսափելին այն է, որ ինտերնետային հաղորդագրություններում գուրուի սեմինարի մեմերի ցուցակը, որպես կանոն, ուղեկցվում է հեղինակի այնպիսի մեկնաբանություններով, թե այդ թեզիսների մասին պետք է նաև խորհրդածել», իսկ «Թոնի Ռոբինսը, ինչպես այն ժամանակ Ալան Չումակը և տարբեր աղանդների ղեկավարները, մեծահասակների համար իբր մի քանի ժամով ստեղծում է վարդագույն միաեղջյուրների աշխարհ, և նրանք, այդ մեծահասակները, մեծ հաճույքով ընկղմվում են դրա մեջ»։


== Ֆիլմագրություն ==
2001 թվականին նկարահանվել է «Սերը չարիք է» ֆիլմում կամեո դերում։ 
2015 թվականին կինոռեժիսոր Ջո Բեռլինգերը նկարահանել է «Թոնի Ռոբինս. ես քո գուրուն չեմ» վավերագրական ֆիլմը, որը Թոնի Ռոբինսի 2014 թվականի դեկտեմբերին Բոկա Ռատոն քաղաքում (Ֆլորիդա նահանգ) կայացած «Հանդիպում բախտի հետ» (Date with Destiny) միջոցառման մասին է։ Պրեմիերան տեղի է ունեցել South by Southwest կինոփառատոնում 2016 թվականի մարտին։ 2016 թվականի փետրվարին Փալմ Սպրինգսում տեղի ունեցած Ամերիկյան վավերագրական ֆիլմերի կինոփառատոնի (AmDocs) բացումը սկսվել է այդ ֆիլմով։ Վավերագրական ֆիլմը թարգմանվել է աշխարհի 190 երկրների լեզուներով և թողարկվել է Netflix- ի կողմից 2016 թվականի հուլիսի 15-ին։


== Մատենագրություն ==
Robbins, Anthony. (1997)։ Unlimited power : the new science of personal achievement (1st Fireside ed ed.)։ New York: Simon & Schuster։ ISBN 0-684-84577-6։ OCLC 37675708 , 1986-448 pages.
Robbins, Anthony. (1991)։ Awaken the giant within : how to take immediate control of your mental, emotional, physical & financial destiny։ New York, N.Y.: Summit Books։ ISBN 0-671-72734-6։ OCLC 24218880 
Robbins, Anthony. (1994)։ Giant steps : small changes to make a big difference : daily lessons in self-mastery։ Fireside Book։ ISBN 0671891049։ OCLC 30624457 
Robbins, Anthony. (1995)։ Notes from a friend : a quick and simple guide to taking charge of your life (1st Fireside ed ed.)։ New York: Fireside։ ISBN 0-684-80056-X։ OCLC 32547852 
Robbins, Anthony. (2005)։ Inner strength : harnessing the power of your six primal needs։ New York: Free Press։ ISBN 0-684-80903-6։ OCLC 123114691 


=== Ռուսերեն թարգմանություններ ===
Роббинс Э. (1996)։ «Книга»։ OZON.ru։ Վերցված է 2020-07-30 
Роббинс Э. (1987, ©1986)։ Unlimited power (1st Ballantine books ed ed.)։ New York: Fawcett Columbine։ ISBN 0-449-90280-3։ OCLC 32004670 
Роббинс Э. (1994)։ Giant steps : small changes to make a big difference : daily lessons in self-mastery։ New York: Fireside Book։ ISBN 0-671-89104-9։ OCLC 30624457 
Роббинс Э. (2010)։ Iz čërnoj polocy - v beluju! ili kak vybrat'sja iz neudač։ Minsk: Popurri։ ISBN 978-985-15-1074-6։ OCLC 936042395  
Роббинс Э. (2017)։ www.litres.ru https://www.litres.ru/entoni-robbins/zametki-druga/chitat-onlayn/։ Վերցված է 2020-07-30  
Роббинс Э. (2010)։ Awaken the giant within : how to take immediate control of your mental, emotional, physical & financial destiny։ New York, N.Y.: Summit Books։ ISBN 0-671-72734-6։ OCLC 24218880 
Роббинс Э. (2018)։ «Деньги. Мастер игры–читать онлайн полностью –ЛитРес»։ www.litres.ru։ Վերցված է 2020-07-30 
Роббинс Э. (2018)։ «Непоколебимый. Ваш сценарий финансовой свободы – Питер Маллук и Тони Роббинс»։ ЛитРес (ռուսերեն)։ Վերցված է 2020-07-30 


== Ծանոթագրություններ ==


== Գրականություն ==
Том Батлер-Боудон (2005)։ «50 книг и великих идей, которые помогут вам изменить свою жизнь.»։ altairbook.com։ էջ 365։ ISBN 5-17-028230-3։ Վերցված է 2020-07-30 


== Արտաքին հղումներ ==
«Tony Robbins - The Official Website of Tony Robbins»։ tonyrobbins.com (անգլերեն)։ Արխիվացված է օրիգինալից 2010-08-18-ին։ Վերցված է 2020-07-28 * «Tony Robbins - The Official Website of Tony Robbins»։ tonyrobbins.com (անգլերեն)։ Վերցված է 2020-07-28 
«Anthony Robbins»։ IMDb։ Վերցված է 2020-07-28